Diari Oficial de la Generalitat Valenciana


Sumari del DOGV 9990, del 22-11-2024 (2024/11647)

ANUNCI de la convocatòria per a l’adjudicació de l’ocupació temporal mitjançant l'autorització administrativa de llocs en l’espai obert d’innovació empresarial (Innospace) gestionat per la Fundació Parc Científic d’Alacant de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11239

CVE
:   WCYD-G-3161-04753

Data del document
:   04-11-2024

Organisme emissor
:   Universitat d'Alacant

Tipus de document
:   Anunci

El terme 32 de l'apartat únic de la Llei 17/2022, de 5 de setembre, per la qual es modifica la Llei 14/2011, d'1 de juny, de la ciència, la tecnologia i la innovació introdueix el nou article 35 bis segons el qual s'encomana a les administracions públiques en l'àmbit de les seues respectives competències el foment, la valoració, la protecció i la transferència de coneixement a fi que els resultats de la investigació siguen transferits a la societat. Al seu torn, l'apartat tercer del mateix article reconeix el paper dels parcs científics i tecnològics com a llocs estratègics per a la transferència de resultats de l'activitat d'investigació, desenvolupament i innovació als sectors productius.

La Fundació Parc Científic d'Alacant de la Comunitat Valenciana (dara en avant FPCA) és una entitat constituïda per la Universitat d'Alacant, amb personalitat jurídica pròpia i plena capacitat d'actuar, amb la condició de mitjà propi i servei tècnic universitari, i que té entre els seus fins i activitats, la promoció i transmissió del coneixement científic i tecnològic, així com afavorir el desenvolupament econòmic.

La Universitat d'Alacant, en data 23 de gener de 2024, va aprovar un encàrrec a la FPCA que regula, entre altres aspectes, la gestió integral de l'ús dels espais, la tramitació de les sol·licituds d'ús, la supervisió i el control dels espais. En aquest encàrrec de gestió, la Universitat d'Alacant habilita el parc científic per a celebrar en nom seu les convocatòries per a l’autorització de l’ús d’espais, tal com es desprèn de l’actuació 2:

La FPCA serà responsable de la gestió d'ús dels espais cedits per la UA destinats tant al seu propi funcionament com a la instal·lació d'empreses vinculades. La FPCA durà a terme la planificació i execució de totes les activitats necessàries per a la licitació i adjudicació dels espais disponibles, en coordinació amb la UA. Sense perjudici de l'anterior, la titularitat dels citats espais continuarà corresponent a la Universitat d'Alacant. Addicionalment, la FPCA s'encarregarà de la gestió del cobrament a les empreses del cànon per l'ús dels espais.

*Primer. Objecte de la convocatòria*

L'objecte de la present convocatòria, de caràcter obert i per una duració d'un any des de la publicació d'aquesta, és l'adjudicació de l'ocupació temporal mitjançant autorització administrativa de llocs de treball en l'espai obert d'innovació empresarial (Innospace). La relació d'aquests llocs de treball estarà constantment actualitzada en l'enllaç següent: <https://pca.ua.es/es/alojamiento-empresarial.html>

S'obrirà una convocatòria que s'anunciarà en el *Diari Oficial de la Generalitat Valenciana*  (dara en avant DOGV), accessible a través d'un enllaç publicat en el portal en internet de la FPCA durant el termini d'un any, prorrogable per un altre des de la publicació d'aquest anunci. Únicament es poden presentar sol·licituds per a l'ocupació temporal dels espais no adjudicats.

*Segon. Entitat adjudicadora*

Organisme: Universitat d'Alacant

Per a l'obtenció de documentació i informació addicional sobre l'objecte i les característiques de la convocatòria:

Dependència: Fundació Parc Científic d'Alacant

Domicili: carretera de Sant Vicent del Raspeig, s/n

Localitat i codi postal: Sant Vicent del Raspeig, 03589

Telèfon: 050 862 665

Correu electrònic: <zbag@bj.jc>

*Tercer. Règim jurídic, procediment i forma d'adjudicació*

La present autorització es regirà pels preceptes de caràcter bàsic de la Llei 33/2003, del patrimoni de les administracions públiques, per la Llei 14/2003, de 10 d'abril, de patrimoni de la Generalitat Valenciana (d'ara en avant LPGV), així com pel que s'estableix en la present convocatòria.

La utilització del domini públic sobre el qual recau l'autorització d'ús se subjectarà al que s'estableix en les normes anteriors.

L'atorgament de l'autorització no implica cessió de la titularitat del domini públic, que correspon a la Universitat d'Alacant.

Quant al procediment i forma d’adjudicació, serà per concurs públic, de conformitat amb els principis de publicitat i concurrència, d'acord amb la LPGV.

*Quart. Duració de les autoritzacions d'ocupació*

L'autorització s'atorga per un termini inicial d'un any des de l'endemà de la formalització, prorrogable per períodes d'igual duració, sempre que l'empresa estiga vinculada al parc científic d'Alacant, fins a un màxim de deu anys.

D'acord amb l'article 60.2 de la LPGV, les autoritzacions d'ocupació temporal s'entenen sempre atorgades a títol de precari i són revocables en tot moment per causa d'interès públic, sense generar dret a indemnització. Així mateix, quedaran sense efecte si l'autoritzat incomplira les condicions a les quals estigueren sotmeses, i, si és el cas, s'haurà d'indemnitzar l'Administració pels danys i detriments patits en els béns.

Arribada la data de venciment sense que haguera mediat acord escrit per a la pròrroga, autorització quedarà extingida sense necessitat de requeriment exprés per part de la FPCA, i queda expressament exclosa la tàcita reconducció a què es refereixen els articles 1.566 i 1.567 del Codi Civil.

Per a resoldre les autoritzacions d'ocupació temporal anticipadament al venciment estipulat, l'adjudicatari haurà de notificar-ho fefaentment i, almenys, amb un mes d'antelació a la FPCA. En cas d'incompliment d'aquesta notificació o del termini mínim de preavís, la FPCA podrà exigir una indemnització equivalent a la fiança depositada.

*Cinqué. Tarifes, consums de subministraments, revisió, facturació i pagament*

Les tarifes mensuals i altres condicions de les autoritzacions d'ocupació temporal d'espais són les establides pel Consell Social de la Universitat d'Alacant en l'acord en què aprova l'expedient del pressupost per a cada exercici, i s'aplicaran a partir del dia 1 de gener d'aquest exercici. Les tarifes i condicions aprovades per a l'exercici 2024 són les que sindiquen en l'apartat 13.7 de tarifes especials parc científic de la UA dels [Pressupostos de la Universitat d’Alacant](https://web.ua.es/es/consejo-gobierno/documentos/consejo-de-gobierno-15-12-2022/punto-6.1.-presupuesto-ua-2023-y-normas-de-ejecucion.pdf), les quals estan actualitzades permanentment en <https://sc.ua.es/es/presupuestacion/presupuestos-ua.html>

A aquestes tarifes caldrà afegir-hi l’IVA i/o els tributs que siguen legalment exigibles.

L'empresa adjudicatària podrà utilitzar el mobiliari d'Innospace. Tots els seus consums de comunicacions (internet), neteja, electricitat, calefacció i aire condicionat estan inclosos en la tarifa mensual.

Des del moment en què siguen adjudicats temporalment els espais i formalitzada la corresponent acceptació expressa de les condicions d'utilització de l'espai previstes en la clàusula 6 de la present convocatòria, les empreses o entitats han de fer front mensualment al cànon corresponent a la tarifa d'ocupació de l'espai. El cànon convingut pot ser objecte de revisions anuals segons els increments o les disminucions que experimenten els preus públics segons el pressupost que aprove la Universitat per a cada exercici, o segons l'acord de revisió de taxes que, sobre aquest tema, s'adopte pel consell social.

L'empresa adjudicatària abonarà el cànon per mesos anticipats dins dels cinc primers dies de cada mes mitjançant transferència al compte bancari de la Universitat d'Alacant. Tant per al mes d'inici com per al mes final, la tarifa a facturar es prorratejarà segons els dies en què es gaudisca l'ocupació en aquests mesos.

La falta de pagament de més d'un mes per qualsevol concepte facultarà la FPCA, en qualitat d'entitat dependent de la Universitat d'Alacant encarregada de la gestió d'espais del parc, per a la resolució de l'autorització d'ocupació temporal. La possessió d'un rebut o el pagament d'una mensualitat no implica ni suposa el pagament dels anteriors.

*Sext. Obligacions derivades d'execució de l'autorització d'ocupació temporal*

– Pagament del cànon, així com dels impostos, taxes i altres tributs que siguen obligatoris per a l'exercici de l'activitat.

– Mantenir en bon estat les dependències l'ús i l'ocupació de les quals es concedeix i, conclosa l'ocupació, deixar-les lliures i en estat de neteja i adequada conservació.

– Destinar les dependències exclusivament a activitats relacionades amb les pròpies de la FPCA i al desenvolupament del seu objecte social, que estiguen relacionades amb la innovació i que siguen compatibles amb l'ús d'Innospace. Aquestes activitats seran detallades per l'empresa o entitat sol·licitant en el formulari que es presente per a concórrer a la convocatòria.

– Ocupar i fer ús efectiu i exclusiu de les dependències adjudicades, sense possibilitat de cedir-les o transmetre-les a tercers ni totalment ni parcialment.

– Obtenir pel seu compte totes les autoritzacions administratives i llicències que foren necessàries per a la realització de l'activitat, així com satisfer els tributs que puguen correspondre-li.

– Complir amb les obligacions de tot ordre que li siguen imposades per la legislació vigent.

– L'adjudicatari es compromet a mantenir una relació actualitzada de les persones amb dret a accés continuat als llocs adjudicats, i a fer arribar a l'entitat gestora del parc aquesta relació amb la finalitat de gestionar les corresponents targetes d'accés. Es facturarà per cadascun dels llocs als quals es facilite accés a l'Innospace.

– L'adjudicatari assumeix la responsabilitat derivada de l'ocupació, i concretament es responsabilitza de complir la normativa relativa al medi ambient i prevenció de riscos laborals adoptada per la Universitat d'Alacant.

– Deixar lliure els espais públics objecte de l'autorització una vegada extingida o revocada l'autorització, reconeixent expressament a la Universitat d'Alacant la potestat d'acordar i executar per si el desnonament i llançament administratiu.

Com a garantia del compliment de les seues obligacions, els autoritzats han de constituir, lliurar i mantenir en vigor durant el període de vigència de l'autorització i per un import equivalent al cànon corresponent a tres mensualitats, aval bancari de pagament a primer requeriment o dipòsit en efectiu a favor de la Universitat d'Alacant.

*Sèptim.* *Facultats que es reserva l'òrgan convocant*

La Universitat d'Alacant es reserva la facultat d'inspeccionar en qualsevol moment els béns objecte d'autorització administrativa per a comprovar que són usats d'acord amb els termes establits en l'atorgament.

*Octau.  Requisits per a participar en la convocatòria*

Hi poden concórrer, per si o per mitjà de representants degudament autoritzats, les entitats que complisquen els requisits següents:

– Estar vinculada al parc científic en el moment de la resolució de la present convocatòria o bé haver formalitzat la sol·licitud de vinculació. En aquest últim cas, cal haver formalitzat el corresponent contracte de vinculació amb caràcter previ a l'ocupació de l'espai.

– Realitzar una activitat empresarial innovadora, acreditada per mitjà del desenvolupament d'una activitat d’R+D o innovació que puga considerar-se tecnològicament avançada i la inversió d'una part del seu pressupost significativa a activitats d’R+D+I.

– Trobar-se al corrent de totes les seues obligacions amb la Universitat Alacant i amb la FPCA.

– Estar al corrent en les seues obligacions fiscals i de seguretat social.

– Disposar de sinergies amb l'activitat científica i d'investigació universitària: tenir en plantilla doctors, altres titulats universitaris o personal tècnic qualificat; participació en projectes en col·laboració amb la universitat, centres d'investigació o tecnològics, o ser una empresa participada per la FPCA.

*Nové. Presentació de sol·licituds*

La duració de la present convocatòria, de caràcter obert, serà d'un any a comptar des de la publicació en el DOGV. S'actualitzarà permanentment la informació del nombre de llocs disponibles en

<https://pca.ua.es/es/alojamiento-empresarial.html>

La documentació a presentar per les empreses o entitats consisteix en:

1) Imprès de sol·licitud d'acord amb el model disponible en format electrònic en

<https://pca.ua.es/es/alojamiento-empresarial.html>, signat pel representant legal.

2) Certificat d'estar al corrent de les seues obligacions tributàries amb l'Agència Estatal d'Administració Tributària.

3) Certificat d'estar al corrent de les obligacions amb la seguretat social,

4) Declaració jurada del sol·licitant en què indique el compliment de les restants obligacions especificades en la base 8 de la convocatòria.

5) Compromís per escrit, per part del sol·licitant, de fer un ús efectiu de l'espai, així com la seua predisposició a col·laborar en l'àmbit de la UA i de la FPCA, en activitats de formació de personal, d'investigació científica i desenvolupament tecnològic.

En cas que la FPCA considere que falta algun document o estan incomplets, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició i quedarà exclòs del procediment.

Les empreses o entitats interessades han de dirigir tota la documentació descrita en el paràgraf anterior per mitjans electrònics, a través de l'enllaç que habilitarà la FPCA a la seua seu electrònica habilitada.

*Desè. Criteris de denegació de sol·licituds*

És motiu d'exclusió del procediment de selecció les sol·licituds que provinguen d'empreses o entitats que tinguen qualsevol tipus de deute pendent amb la FPCA, amb la Universitat d'Alacant, que no es troben al corrent del pagament de les seues obligacions fiscals, laborals o de seguretat social, o bé que es troben en situació de concurs de creditors. A més, seran denegades les sol·licituds els sol·licitants de les quals desenvolupen activitats il·lícites o que siguen contràries als principis de la Universitat d'Alacant i la FPCA.

*Onzé. Criteris d’acceptació de sol·licituds*

Es concediran espais de treball en Innospace sempre que es complisquen els requisits establits en la base 8 i, a més:

– Que hi haja disponibilitat de llocs de treball en l'Innospace en el moment de la sol·licitud.

– Que l'empresa es comprometa a acceptar el reglament d'ús d'Innospace. En aquest sentit, l'empresa garantirà i serà la responsable que el personal propi que accedisca als llocs de treball coneix i compleix el reglament mencionat.

– Amb l'objectiu de promoure la igualtat d'accés a les empreses que concórreguen a la convocatòria, cap empresa pot ocupar més de 10 llocs de treball en l'Innospace, llevat que, per criteris estratègics de la FPCA i de manera excepcional, s'autoritze l'ocupació d'una quantia major amb el vistiplau previ del comitè executiu.

*Dotzé. Avaluació i resolució*

Les sol·licituds rebudes i admeses seran avaluades pels membres del comité executiu que elaborarà una acta que inclourà la proposta d'adjudicació provisional d'espais.

La Fundació Parc Científic d'Alacant (FPCA) publicarà aquesta acta en la seua pàgina web

<https://pca.ua.es/es/alojamiento-empresarial.html>.

Els interessats disposaran d'un termini de cinc dies hàbils per a presentar reclamacions enfront d'aquesta adjudicació.

Si no es reben al·legacions, sense cap altre tràmit, s'elevarà la proposta d'adjudicació a l'òrgan competent, sense necessitat de publicar nova acta d'adjudicació.

En cas de rebre al·legacions, el comitè resoldrà sobre aquestes, publicarà acta d'adjudicació definitiva i elevarà la proposta d'adjudicació a l'òrgan competent.

Tretzé. Ocupació temporal d'espais

Les empreses o entitats que resulten adjudicatàries en la present convocatòria d'un espai dels oferits han de formalitzar l'acceptació expressa de les condicions d'utilització de l'espai en el termini de 15 dies naturals i ocupar l'espai en un termini màxim de trenta dies naturals comptats a partir de la publicació de la resolució.

En cas d'incompliment, s'entendrà que l'empresa o entitat adjudicatària renuncia a l'adjudicació.

L'ocupació de qualsevol dels espais objecte de la present convocatòria, encara amb caràcter provisional o transitori, requereix, en tot cas, de la preceptiva autorització temporal emesa per resolució del rector/a de la Universitat d'Alacant, o persona en qui delegue, i l'acceptació d'aquesta per part de l'empresa o entitat adjudicatària.

*Catorzé. Cessió o traspàs dels espais*

Els espais no poden ser objecte, al seu torn, de traspàs o cessió, total o parcial, gratuïta o onerosa, de qualsevol classe. Als presents efectes, s'entén per traspàs dels espais cedits qualsevol supòsit de modificació de la personalitat jurídica de l'adjudicatari, de la major part del capital social o la cessió del poder decisori.

*Quinzé. Causes d'extinció de l'autorització*

L'autorització pot ser resolta per alguna de les causes següents:

– Mutu acord de les parts.

– Falta de pagament del cànon estipulat o qualsevol altre incompliment greu de les obligacions del titular de l'autorització, declarats per l'òrgan que la va atorgar.

– Falta de pagament per serveis prestats per la Universitat d'Alacant a l'empresa o entitat.

– Venciment del termini estipulat.

– Incompliment sobrevingut dels requisits d'accés establits en la base 8 d'aquesta convocatòria.

– Caducitat. Ha de referir-se a les causes que a continuació s'enumeren i es tramitarà mitjançant expedient contradictori, sense que el titular tinga dret a cap indemnització:

Falta d'utilització durant un període superior a un mes.

La modificació de la destinació o finalitat de l'autorització sense que la Universitat d'Alacant n'haja donat el consentiment exprés prèviament o el desenvolupament d'activitats distintes de les autoritzades.

La cessió d'ús total o parcial a tercers de l'autorització sense comptar amb l'autorització expressa i per escrit de la Universitat d'Alacant.

Finalitzada l'autorització per qualsevol causa, l'adjudicatari efectuarà el desallotjament de l'espai i l'entrega d'aquest lliure, buit i expedit a la lliure disposició de la FPCA, en el mateix estat en què el rep, sent a compte i càrrec de l'adjudicatari totes les reparacions que calga fer per a acomodar els espais cedits a l'estat originari en què els va rebre, així com pels danys causats per l'adjudicatari o per tercers que en depenguen en les zones comunes.

Si retornats els espais hi quedaren béns mobles de l'adjudicatari, s'entendrà que aquest en renuncia a la propietat i possessió a favor de la FPCA, i l'adjudicatari quedaria, a més, subjecte a l'obligació de reemborsar a aquella les despeses que aquesta haguera de suportar per a deixar l'espai en l'estat originari.

La garantia definitiva es retornarà una vegada extingida o revocada l'autorització d'ocupació temporal i comprovat el bon estat de conservació de la part de l'edifici ocupat i instal·lacions afectes, i per l'import total o parcial segons, en aquest últim cas, s'hauria executat part d'aquesta, a conseqüència de l'impagament, incompliment o responsabilitat en la producció de danys o a les despeses de restitució de l'espai cedit.

*Setzé. Confidencialitat*

La FPCA i els membres del comitè executiu es comprometen a no difondre, sota cap aspecte, les informacions a les quals hagen pogut tindre accés en el desenvolupament de la present convocatòria, sempre que aquestes informacions no siguen de domini públic.

*Desseté. Notificacions*

Totes les notificacions es faran per mitjans electrònics. En aquest sentit, la FPCA habilitarà en el seu web un enllaç en què es podrà accedir a la seua adreça electrònica habilitada. Les empreses que concórreguen a la convocatòria han de consignar en el formulari una adreça de correu electrònic en què rebran la posada a la disposició de les notificacions.

*Dihuité. Recursos*

Contra la present convocatòria i les seues bases, que són definitives en via administrativa, així com contra la resolució de la Universitat d'Alacant per la qual es resolga i s'acorde l'adjudicació dels espais a les empreses o entitats seleccionades podran els interessats interposar potestativament recurs de reposició en el termini d'un mes comptat a partir de l'endemà de la publicació en la pàgina web <https://pca.ua.es/es/alojamiento-empresarial.html>. Així mateix, podran interposar recurs contenciós administratiu en el termini de dos mesos comptats a partir de l'endemà de la publicació en la pàgina web <https://pca.ua.es/es/alojamiento-empresarial.html>

  

Alacant, 4 de novembre de 2024

Juan Mora Pastor

Rector en funcions